Φυτοποικιλότητα στη μητροπολιτική περιοχή της Θεσσαλονίκης. Πρώην Στρατόπεδα Παύλου Μελά και Κόδρα
Creators: name: Πασχαλίδου, Δέσποινα Ευσταθίου
Publisher: name: Aristotle University of Thessaloniki
Year: 2020
Subjects: Φυτοποικιλότητα
Αστική χλωρίδα
Πρώην Στρατόπεδα Παύλου Μελά και Κόδρα
Plant diversity
Urban flora
Former military camps Pavlos Melas and Kodra

description: Τα Πρώην Στρατόπεδα (Π.Σ.) Κόδρα και Παύλου Μελά αποτελούν δύο μεγάλους χώρους αστικού πρασίνου, στα ανατολικά και δυτικά της μητροπολιτικής περιοχής της Θεσσαλονίκης. Σκοπός της παρούσας μεταπτυχιακής διπλωματικής εργασίας είναι η μελέτη της ποικιλότητας της χλωρίδας στους χώρους αυτούς, με επιμέρους στόχους την καταγραφή των φυτικών taxa και τη διερεύνηση των χαρακτηριστικών τους, τη μελέτη της ποικιλότητας μέσα σε κάθε περιοχή και μεταξύ των δυο περιοχών, τη μελέτη της ποικιλότητας των καλλιεργούμενων ξυλωδών taxa και την καταγραφή των πιέσεων-απειλών της βιοποικιλότητας σε κάθε περιοχή. Για τη μελέτη της χλωριδικής σύνθεσης, έγιναν μηνιαίες δειγματοληψίες με τη χρήση δειγματοληπτικού πλαισίου συνολικής επιφάνειας ενός τετραγωνικού μέτρου. Το σύνολο των δειγματοληπτικών επιφανειών ήταν 240. Σε κάθε επιφάνεια καταγράφηκαν η παρουσία και η κάλυψη των επιμέρους taxa, καθώς και το συνολικό ποσοστό φυτοκάλυψης. Υπολογίστηκε ακόμη ο αριθμός των taxa στις επιφάνειες, καθώς και η συχνότητα εμφάνισής τους σε κάθε υποπεριοχή. Συνολικά στις δυο περιοχές μελέτης καταγράφηκαν 242 taxa, 184 taxa στο Π.Σ. Κόδρα και 154 taxa στο Π.Σ. Παύλου Μελά, ενώ κοινά στις δυο περιοχές μελέτης ήταν μόνο 82 taxa. Στο Π.Σ. Κόδρα πολυπληθέστερη είναι η οικογένεια Poaceae, ενώ στο Π.Σ. Παύλου Μελά η οικογένεια Asteraceae. Έξι από τα taxa που καταγράφηκαν αποτελούν νέες αναφορές για την περιοχή της Θεσσαλονίκης. Επικρατούν τα αυτόχθονα taxa, ενώ τα αλλόχθονα συνιστούν το 5,9% και 7,4% των taxa, στα Π.Σ. Κόδρα και Παύλου Μελά, αντίστοιχα. Τα συνανθρωπικά taxa επικρατούν και στις δυο περιοχές, ωστόσο εντοπίστηκαν και αρκετά μη συνανθρωπικά. Για την καταγραφή δεδομένων των ξυλωδών taxa σε δενδροστοιχίες, χρησιμοποιήθηκε μετροταινία μήκους 20 m, κατά μήκος της οποίας καταγράφηκε το πλάτος της κόμης των δένδρων, η περίμετρος του κορμού σε σταθερό ύψος στο 1,35 m και το ύψος με τη βοήθεια της εφαρμογής GLOBE Observer (δειγματοληπτικά). Καταγράφηκε ποικιλία από καλλιεργούμενα δενδρώδη και θαμνώδη taxa (23 συνολικά). Πρόκειται κυρίως για αυτόχθονα taxa, που βρίσκονται σε καλή ζωτική κατάσταση. Συνολικά καταγράφηκαν 11 πιέσεις-απειλές και στις δυο περιοχές μελέτης.
description: The former army camps of Kodra and Pavlos Melas are two large urban green areas, located in the east and west part of the metropolitan area of Thessaloniki. The purpose of this postgraduate thesis is the study of the diversity of flora in these areas, with specific objectives the registration of plant taxa and their characteristics, the study of diversity within each region and between the two study areas, the study of the diversity of cultivated woody taxa and the recording of biodiversity pressures-threats in each area. For the study of the flora composition, monthly sampling was carried out, using a sampling frame totaling one square meter. The total sampling frames were 240. The presence and coverage of the individual taxa and the total percentage of vegetation cover were recorded on each surface. Species richness on the surfaces was also calculated, as well as the frequency of their occurrence in each subregion. A total of 242 taxa were recorded in the study areas, 184 taxa in the Kodra former camp and 154 taxa in the Pavlos Melas former camp, while only 82 taxa were common in the two study areas. In the Kodra former camp, the most numerous is the Poaceae family, while in the Pavlos Melas former camp the most numerous is the Asteraceae family. Six of the taxa that recorded are new references for the area of Thessaloniki. Native taxa are prevalent, while alien taxa constitute 5,9% and 7,4% of the taxa, in the Kodra and Pavlos Melas former camps, respectively. Synanthropic taxa are prevalent in both areas, but several non-synanthropic taxa have also been identified. For recording woody taxa data in clusters or lines, a 20 m length tape was used, along which the width of the tree crown, the trunk circumference at a constant height of 1,35 m and tree height using the GLOBE Observer application (sampling) were recorded. A variety of cultivated trees and shrubs was recorded (23 in total). These are mainly native taxa, which are in good living condition. A total of 11 pressures-threats were recorded in these study areas.